În 2004,
o nouă companie numită Vemma Nutrition
a început să ofere o oportunitate de neratat
de a câștiga un salariu întreg pentru o muncă part-time.
Oferta lor era deschisă tuturor,
indiferent de experiența anterioară sau de educație.
Erau doar doi pași pentru a începe să câștigi bani:
achiziția unui kit de 500-600 de dolari format din produsele lor de nutriție
și recrutarea a încă doi oameni care să facă la fel.
Vemma Nutrition a crescut repede,
devenind operațională global
și având peste 30.000 de noi membri pe lună în apogeul său.
Exista o mică problemă:
în timp ce compania a făcut un profit de 200 de milioane de dolari până în 2013,
majoritatea participanților au câștigat mai puțin decât au investit.
Vemma a fost până la urmă acuzată că a pus în practică o schemă piramidală:
un tip comun de înșelătorie în care membrii câștigă bani
prin recrutarea mai multor persoane.
De obicei, fondatorul cere unui grup inițial de persoane
să se alăture și să promoveze schema.
Ei sunt încurajați să recruteze pe alții
și le sunt promiși o parte din banii investiți de aceștia,
în timp ce fondatorul ia și el o parte.
Modelul se repetă pentru fiecare grup de noi participanți,
banii primiți de la nou-veniți ajungând la cei care i-au recrutat.
Aceasta e diferită de o schemă Ponzi,
în care fondatorul recrutează noi membri
și le folosește banii pentru a plăti membrii existenți,
aceștia crezând că banii provin dintr-o investiție reală.
Odată ce o schemă piramidală crește,
devine mai dificil pentru noii membri să câștige bani.
Asta pentru că numărul de participanți crește exponențial.
Spre exemplu, să zicem că cineva trebuie
să recruteze șase persoane pentru a face profit.
Fondatorul recrutează șase persoane la început,
și fiecare recrutează încă șase.
Sunt 36 de persoane în a doua rundă de recrutări,
fiecare recrutând încă șase persoane,
adică un total de 216 de noi recruți.
Până la a doisprezecea rundă de recrutare,
cei 2,1 miliarde de noi membri vor trebui să recruteze
peste 13 miliarde de persoane pentru a face profit,
mai mult decât toată populația globului.
În acest scenariu,
cei mai recenți participanți,
adică peste 80% din participanții la schema piramidală,
pierd toți banii pe care i-au „investit”.
Și în realitate,
mulți dintre participanții timpurii pierd și ei bani.
Schemele piramidale sunt ilegale în majoritatea țărilor,
dar pot fi dificil de detectat.
Ele sunt prezentate ca multe alte lucruri,
inclusiv ca grupuri de cadouri,
cluburi de investiții sau marketing pe mai multe niveluri.
Diferența dintre o schemă piramidală și marketing pe mai multe niveluri
poate fi destul de dificilă.
În teorie, diferența e
că membrii unei companii de marketing pe mai multe niveluri
câștigă bani primind un comision din vânzarea unui produs sau serviciu
către clienți,
în timp ce schemele piramidale te plătesc pentru recrutarea altor membri.
În practică însă,
multe companii de marketing pe mai multe niveluri fac imposibil
ca membrii să câștige bani doar din vânzări.
Și multe scheme piramidale, ca Vemma Nutrition,
se deghizează ca afaceri de marketing pe mai multe niveluri legale,
ce folosesc un serviciu sau un produs pentru a ascunde o structură de recrutare.
Multe scheme piramidale capitalizează pe încrederea deja existentă din biserici,
comunitățile de imigranți sau alte grupuri unite.
Primii membri sunt încurajați să spună că e o afacere bună
înainte să înceapă să aibă profit.
Alte persoane din acel grup le urmează exemplul,
și schema piramidală crește în mărime
înainte să fie evident că majoritatea membrilor nu fac de fapt profit.
De obicei, victimele sunt rușinate să mai vorbească.
Schemele piramidale le promit membrilor oportunitate și putere.
Așa că atunci când nu fac profit,
aceștia dau vina pe ei și nu pe schemă,
crezând că nu au fost destul de tenace pentru a câștiga banii promiși.
Unele victime tot încearcă,
investind în mai multe scheme piramidale,
pierzând bani de fiecare dată.
În ciuda tuturor acestor factori,
sunt metode de a identifica o schemă piramidală.
O perioadă de timp limitată e un indiciu,
fii atent la sfaturile: „acționează acum sau vei rata oportunitatea vieții tale”.
Promisiunile unor sume mari de bani
ce îți vor schimba viața sunt și ele un indiciu.
Și în final, o afacere pe mai multe niveluri
nu ar trebui să le ceară membrilor
să plătească pentru oportunitatea de a vinde un anumit produs sau serviciu.
Schemele piramidale pot fi incredibil de distructive
la nivel individual, comunitar sau chiar național.
Dar poți combate focul cu foc,
trimițând acest video către trei persoane pe cale le cunoști,
și să le încurajezi și pe ele să facă la fel.